लीगल मेट्रोलॉजी डिपार्टमेंट ने की चेकिंग, 5 दुकानदारों के चालान
डिपार्टमेंटऑफ फूड एंड सप्लाईज, कंज्यूमर अफेयर्स एंड लीगल मेट्रोलॉजी की ओर से सोमवार को सेक्टर-15 और 21 में स्पेशल ड्राइव चलाई गई। इस दौरान 40 दुकानों पर चेकिंग की गई जहां मिठाइयां और पैकेज्ड आइटम्स बिकती हैं। चेकिंग के दौरान पाया गया कि कई दुकानों पर पैकेज्ड कमॉडिटी रूल ऑफ लीगल मेट्रोलाजी एक्ट 2009 का उल्लंघन किया जा रहा है। एक्ट के मुताबिक पैकेज्ड आइटम पर एमआरपी, मैन्यूफैक्चर/पैकर का नाम और पता, डेट ऑफ पैकेजिंग, कस्टमर हेल्पलाइन आदि की जानकारी अनिवार्य है। चेकिंग में इन नियमों का उल्लंघन पाया गया।
डिपार्टमेंट ने 5 दुकानदारों के चालान काटे गए। साथ ही दुकानदारों को वॉर्निंग दी गई कि आगे से ऐसा हुआ तो उनके खिलाफ सख्त कार्रवाई की जाएगी। लीगल मैट्रोलॉजी डिपार्टमेंट के एडिशनल कंट्रोलर दानिश अशरफ ने कहा कि डिपार्टमेंट की ओर से आगे भी ऐसी ड्राइव जारी रहेगी।
आगे भी जारी रहेगी चेकिंग।
hin_Deva hin_Deva hin_Deva hin_Deva